ΓΡΑΠΤΗ ΕΡΩΤΗΣΗ E-2988/00

υποβολή: Lousewies van der Laan (ELDR) προς την Επιτροπή

(20 Σεπτεμβρίου 2000)

Θέμα: Προβλήματα κατά την εισαγωγή του ευρώ

Το ολλανδικό πολιτικό κόμμα D 66 πληροφορήθηκε με μεγάλη ανησυχία την προειδοποίηση των μεγαλύτερων επιχειρήσεων λιανικής πώλησης, την οποία εξέφρασαν σε ανοικτή επιστολή προς τους ευρωπαίους Υπουργούς Οικονομικών, ότι οι χρηματοπιστωτικές συναλλαγές θα περιέλθουν σε αδιέξοδο κατά την εισαγωγή του ευρώ στις αρχές του 2002. Η προειδοποίηση αυτή βασίζεται σε έρευνα των γραφείων Insead και WHO Koblenz. Προκειμένου να αποφευχθούν τα προβλήματακατά την ημερομηνία εισαγωγής, οι επιχειρήσεις επιθυμούν να έχουν οι καταναλωτές τη δυνατότητα να αλλάζουν σε ευρώ ήδη πριν από την 1η Ιανουαρίου 2002. Οι ολλανδοί καταναλωτές θα έχουν στη διάθεσή τους, κατά τα τέλη του 2001, το πακέτο Zalm (από το όνομα του ολλανδού Υπουργού Οικονομικών, κ. Zalm) που θα περιέχει δείγμα όλων των κερμάτων του ευρώ.

Συμμερίζεται άραγε η Επιτροπή την άποψη ότι μια χαοτική εισαγωγή του ευρώ ενδέχεται ναπονομεύσει τηνποστήριξη του ευρωπαϊκού νομίσματος από το κοινό;

Για ποιο λόγο δεν είναι δυνατόν οι καταναλωτές να αποκτήσουν χαρτονομίσματα του ευρώ πριν από την εισαγωγή του νομίσματος αυτού;

Συμμερίζεται άραγε η Επιτροπή την άποψη τουπογράφοντος ότι η παροχή συμβολικής ποσότητας κερμάτων για διαφημιστικούς σκοπούς, όπως το ολλανδικό πακέτο Zalm, δεν προσφέρει καμία λύση για τον κίνδυνο να περιέλθουν οι χρηματοπιστωτικές συναλλαγές σε αδιέξοδο την 1η Ιανουαρίου 2002;

Συμμερίζεται η Επιτροπή την άποψη ότι οι ιδιώτες θα πρέπει πριν από την 1η Ιανουαρίου 2002 να έχουν στη διάθεσή τους όχι μόνο κέρματα αλλά και χαρτονομίσματα, προκειμένου να πραγματοποιηθεί ομαλά η εισαγωγή του ευρώ;

Προτίθεται μήπως η Επιτροπή, βασιζόμενη στις πρωτοβουλίες που τα κράτη μέλη αναπτύσσουν τώρα χωρίς συντονισμό μεταξύ τους, να εκπονήσει συνοπτική μελέτη των καλύτερων πρακτικών;

Απάντηση του κ. Solbes Mira εξ ονόματος της Επιτροπής

(17 Νοεμβρίου 2000)

Το ευρώ βάζει την ευρωπαϊκή οικοδόμηση στην καρδιά της καθημερινής ζωής πάνω από 300 εκατομμυρίων Ευρωπαίων. Η προπαρασκευή τηςλικής εισαγωγής του είναι, επομένως, πρωτίστη προτεραιότητα τόσο για την Επιτροπή όσο και για τα κράτη μέλη. Προκειμένου η μετάβαση στο νέο νόμισμα να πραγματοποιηθεί χωρίς προσκόμματα, η Επιτροπή συνέταξε και ενέκρινε, στις le 11 Οκτωβρίου 2000, σύσταση σχετικά με τα μέσα για τη διευκόλυνση της προετοιμασίας μετάβασης των οικονομικών φορέων στο ευρώ(1).

Με την ευκαιρία της συνόδου τωνπουργών Ecofin στις Βερσαλλίες, η Ευρωπαϊκή Κεντρική Τράπεζα και η πλειοψηφία των κρατών μελών έκριναν ότι η πρόωρη εισαγωγή χαρτονομισμάτων θα μπορούσε να προκαλέσει σύγχυση και να δημιουργήσει στους καταναλωτές την ιδέα ότι η ημερομηνία εισαγωγής μετατέθηκε για νωρίτερα.

Εκτός από τη δωρεάν διανομή στους πολίτες, οι Κάτω Χώρεςλοποιούν επίσης όπως και άλλα κράτη μέλη ειδικές συσκευασίες (κιτ) μεγαλύτερου μεγέθους προς πώληση στο κοινό. Άλλωστε, όποια και αν είναι η προηγούμενη διάδοση των νομισμάτων σε ευρώ, οι συναλλαγές θα μπορούν να πραγματοποιούνται σε εθνικές νομισματικές μονάδες (χαρτονομίσματα και κέρματα) έως το τέλος της διπλής κυκλοφορίας, πράγμα που αποκλείει εκ των προτέρων κάθε κίνδυνο να περιέλθουν σε αδιέξοδο οι νομισματικές συναλλαγές.

Είναι δυνατόν να εξασφαλισθεί μια ευρεία διάδοση μικρής αξίας νομισμάτων που είναι αναγκαία για να μειωθεί το ποσό των επιστρεφόμενων χρημάτων χωρίς να γίνεται προσφυγή στην προτροφοδότηση, για παράδειγμα με την εισαγωγή τους στους αυτόματους διανομείς χαρτονομισμάτων, όπως προβλέπεται στη σύσταση της Επιτροπής.

Για την κατάρτιση της προαναφερόμενης σύστασης, η Επιτροπή έλαβεπόψη της τιςφιστάμενες στα κράτη μέλη καλύτερες πρακτικές. Με την ευκαιρία του Eurogroupe, διανέμει επίσης κάθε μήνα συγκριτικό πίνακα των εθνικών σχεδίων.

(1) COM(2000)2985 τελικό.